Document ID: 31994R1473

ΚΑΝΟΝΙΣΜΟΣ (ΕΚ) αριθ. 1473/94 ΤΗΣ ΕΠΙΤΡΟΠΗΣ της 27ης Ιουνίου 1994 για τον καθορισμό των ορίων που εφαρμόζονται στη Γαλλία στις αρδευόμενες εκτάσεις στο πλαίσιο του καθεστώτος στήριξης των παραγωγών ορισμένων αροτραίων καλλιεργειών για την περίοδο 1993/94
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για την καθιέρωση καθεστώτος στήριξης στους παραγωγούς ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 232/94 (2), και ιδίως τα άρθρα 12 και 16,
Εκτιμώντας:
ότι ο κανονισμός (ΕΟΚ) αριθ. 1113/93 της Επιτροπής της 6ης Μαΐου 1993 για τον καθορισμό ειδικών κανόνων σχετικά με τις αντισταθμιστικές πληρωμές για ορισμένες αρδευόμενες αροτραίες καλλιέργειες (3), θεσπίζει ότι το ευεργέτημα της αποδόσεως που καθορίζεται για τις αρδευόμενες αροτραίες καλλιέργειες χορηγείται μέχρις εξαντλήσεως ορίου που καθορίζεται ανά περιοχή παραγωγής- ότι πρέπει να καθορισθούν τα όρια αυτά λαμβάνοντας υπόψη τις ανακοινώσεις που διαβιβάστηκαν από τα κράτη μέλη-
ότι ο κανονισμός (ΕΟΚ) αριθ. 1765/92 προβλέπει ότι οι αντισταθμιστικές πληρωμές πρέπει να πραγματοποιηθούν από τις 16 Οκτωβρίου έως τις 31 Δεκεμβρίου που έπεται της συγκομιδής-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μεικτής Επιτροπής Διαχείρισης των Σιτηρών, των Λιπαρών Ουσιών και Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα όρια που εφαρμόζονται στις αρδευόμενες εκτάσεις που αναφέρονται στο άρθρο 4 παράγραφος 1 του κανονισμού (ΕΟΚ) αριθ. 1113/93 για την περίοδο 1993/94 καθορίζονται, για τις ζώνες που ορίζονται από τη Γαλλία στο σχέδιο ορθολογικής κατανομής, στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 16 Οκτωβρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουνίου 1994.

Labels: 18
17
19
6